
	Оқыту формасы
	Күндізгі

	Қосымша білім беру түрі (біліктілікті арттыру/сертификаттау циклі/бейресми білім беру іс-шарасы)
	Біліктілікті арттыру

	Бағдарламаның атауы
	«Дәрігерлерге арналған диабет мектебі: пациенттерді оқытудың заманауи стандарттары»

	Ұсынылатын тыңдаушылар тобы (денсаулық сақтау қызметкерлерінің лауазымдық санаты)
	Эндокринологтар, жалпы практика дәрігерлері, отбасылық медицина дәрігерлері, терапевт дәрігерлер

	Білім беру бағдарламасына дейінгі дайындық деңгейіне қойылатын талаптар
	Оқыту цикліне жоғары медициналық білімі бар, эндокринология немесе сабақтас мамандықтар (терапия, жалпы дәрігерлік практика және т.б.) бойынша клиникалық интернатурадан және/немесе резидентурадан өткен мамандар жіберіледі.

	Бағдарламаның ұзақтығы кредитпен (сағатпен)
	120 сағат/4 кредит

	Оқыту тілі
	Қазақ, орыс тілдері

	Бағдарламаның мақсаты
	[bookmark: _GoBack]Осы курстың мақсаты - қант диабетінің патогенезі, диагностикасы және емі бойынша заманауи білімді, терапиялық оқыту және мотивациялық кеңес беру қағидаттарын меңгерген, сондай ақ халықаралық (ADA,EASD,IDF) және ұлттық клиникалық ұсынымдар мен Қазақстан Республикасының нормативтік құқықтық актілеріне (НҚА) сәйкес қант диабеті бар пациенттерге арналған құрылымдаған білім беру бағдарламаларын ұйымдастыру және өткізу дағдыларына ие диабет мектебінің дәрігер-нұсқаушысын даярлау.

	Сипаттамасы
	Біліктілікті арттыру циклі тыңдаушыларға 1 және 2 типті қант диабетінің, гестациялық диабеттің патогенезі, клиникалық көріністері, диагностикасы мен емі, сондай-ақ қант диабетінің асқынулары туралы білімдерін жүйелеуге мүмкіндік береді;
Қант диабеті кезінде өзін-өзі бақылау және өзін-өзі басқарудың заманауи тәсілдерін, оның ішінде глюкометрлерді, глюкозаны үздіксіз мониторингтеу жүйелерін (ҮМГ, сенсорлар) пайдалануды және гликемиялық профильдерді түсіндіруді меңгеруге мүмкіндік береді;
Диабет мектебінің сабақтарын жеке және топтық форматта жоспарлау, ұйымдастыру және өткізу, пациенттердің әртүрлі санаттарына арналған шағын бағдарламалар мен білім беру маршруттарын әзірлеу бойынша практикалық дағдыларды қалыптастырады;
Қазақстан Республикасы Денсаулық сақтау министрлігі Алқасы отырысының шешіміне сәйкес оқытуды диабетология және диабет бойынша білім беру саласындағы Қазақстан Республикасының сарапшылары, қант диабеті бойынша клиникалық хаттамалар мен білім беру бағдарламаларының авторлары және бірлескен авторлары жүргізеді.
Осы оқу циклі барысында тыңдаушылар диабет мектебінің нұсқаушысы міндеттерін орындауға қажетті құзыреттерді меңгеріп, жетілдіре алады. Бұл терапиялық оқытудың сапасын арттыруға, пациенттердің өз денсаулығын басқару дағдыларын жақсартуға және түпкілікті нәтижесінде қант диабетінің асқыну қаупін төмендетуге ықпал етеді. Сабақтарды медицина ғылымдарының кандидаты ғылыми дәрежесі бар және диабет мектебінің нұсқаушысы сертификатына ие оқытушы (оқытушылар) жүргізуге тиіс.

	Оқу аяқталғаннан кейін берілетін құжат
	Біліктілікті арттыру туралы куәлік. 



